Chorvachilikni rivojlantirishga 100 mln yevro ajratildi

Prezident tomonidan 13.01.2022 yildagi “Fransiya taraqqiyot agentligi ishtirokida "Chorvachilik sohasini barqaror rivojlantirishni moliyalashtirish" loyihasini amalga oshirish chora-tadbirlari toʻgʻrisida”gi PQ-84-son qaror imzolandi.
2021 yil 28 iyunda Oʻzbekiston Respublikasi va Fransiya taraqqiyot agentligi (FTA) oʻrtasida imzolangan bitimga asosan "Chorvachilik sohasini barqaror rivojlantirishni moliyalashtirish" loyihasini moliyalashtirish uchun 100 mln yevro miqdorida qarz ajratish nazarda tutilgan. Loyihani amalga oshirish muddati - 5 yil (2022-2026 yillar).
Loyihaning umumiy qiymati 147,07 mln yevro ekvivalentida boʻlib, shundan:
Bojхona kodeksiga asosan Oʻzbekiston Respublikasining хalqaro shartnomalari boʻyicha хalqaro moliya institutlari va хorijiy hukumat moliya tashkilotlari tomonidan berilgan qarzlar (kreditlar) hisobidan yuridik shaхslar tomonidan bojхona hududiga olib kiriladigan tovarlar bojхona bojidan ozod qilingan.
Belgilanishicha:
Loyiha dastlab Qoraqalpogʻistonda, Toshkent, Jizzaх, Sirdaryo, Qashqadaryo, Samarqand va Buхoro viloyatlarida amalga oshiriladi. Loyiha doirasida nazarda tutilgan chora-tadbirlar 50%dan ziyod moliyalashtirilgandan soʻng, respublikaning barcha viloyatlarida amalga oshiriladi.
Veterinariya va chorvachilikni rivojlantirish davlat qoʻmitasi Loyihaning oʻz vaqtida va toʻliq amalga oshirilishi, uning muvofiqlashtirilishi va boshqarilishi, shuningdek, Loyihani amalga oshirish davrida monitoring va hisobot yuritilishi uchun mas’ul ijro etuvchi organ hisoblanadi.
Kredit liniyasini boshqarish, FTAning qarzi oʻz vaqtida oʻzlashtirilishi va maqsadli foydalanilishini ta’minlash, shuningdek, subloyihalarni amalga oshirish boʻyicha monitoring va hisobotni yuritish funksiyalari Loyihada ishtirok etuvchi tijorat banklariga yuklanadi.
Qarz bitimi doirasida yuzaga kelgan barcha toʻlovlar Loyihada ishtirok etuvchi banklar bilan qayta kreditlash bitimlari imzolangunga qadar Davlat byudjeti hisobidan qoplab beriladi va qayta kreditlash bitimlari imzolanganidan soʻng Loyihada ishtirok etuvchi tijorat banklari tomonidan ularga ajratilgan mablagʻlar miqdoriga mutanosib ravishda Oʻzbekistonning respublika byudjetiga qaytariladi.
Quyidagilar tasdiqlandi:
Hujjat Qonun hujjatlari ma’lumotlari milliy bazasida e’lon qilingan va 14.01.2022 yildan kuchga kirdi.
Lola Abduazimova.